text: "Гардиън": България печели дивиденти от Брекзит - www.stroitelstvoimoti.com
  Home Бизнес "Гардиън": България печели дивиденти от Брекзит
  "Гардиън": България печели дивиденти от Брекзит
  Докато се водят трескави спорове как Великобритания ще напусне ЕС, една страна вече получава дивиденти от Брекзит и това е България, пише британският в. "Гардиън". Изданието посочва, че има увеличение на резервациите от британски туристи в курортите в страната ни, тъй като британски семейства търсят алтернативни дестинации. Причина за това е, че традиционно популярните сред тамошните туристи места в еврозоната са станали по-скъпи, след като лирата рязко спадна спрямо еврото от вота за Брекзит през 2016 г. Сега британските семейства обмислят начини за действие срещу бъдещи колебания на курса на лирата в случай на липса на споразумение за Брекзит. По време на най-натоварените сезони за резервации през годината туристически агенции съобщават, че все повече хора избират варианта за ол инклузив сделки, където има по-изгодни цени за храна, напитки и настаняване. България, която е евтина дестинация както за онези, които търсят слънце, така и за онези, които търсят ски писти, извлича ползи от нестабилността на валутата. Асоциацията на британските туристически агенти съобщава за увеличаване с почти една трета на броя на резервациите за ваканция в страната за настоящата година в сравнение с 2018 г. През миналата година резервациите също са били повече в сравнение с предходната година.